Philo Larissaeus
Philo Larissaeus, apud antiquos simpliciter Philo (Graece Φίλων), fuit philosophus scepticus Graecus, Larissae 159/158 a.C. natus, Romae 84/83 a.C. mortuus. Philo sodalis academiae Platonicae Athenis fuit, cui ab anno 110/109 usque ad annum 88 scholarches praefuit. Philo ultimus fuit rector novae academiae, in qua spiritus Carneadis, scholarchae anno 129/128 mortui, adhuc vigebat. Carneades ipse ferventer scepticismum propagavit.